**Tsea maja**  
(Aino Pervik, rahvaluule ainetel)

Tegelased: Jutustaja, Tsiga, Susi, Abimiis

JUTUSTAJA: Suvi oll müüdä minemän, talv oll kätte tulõman. Tseal ja hundil olli mõlõmbil talvõplaani tettü, mismuudi külm aig üle ellä. Otsustivi kumbki ehitädä hindäle maja.

TSIGA: Ma tii kivist maja! Kivimaja om tukõv ja vastapittev, latsõlatsilgi viil lämmi tarõ! Rööh-öh, kivi kivi pääle! Rööh-öh, kivi kivi pääle! (*Sikutab kive tõsta)* Ku tahat kõrralikku majja, ei tohe vaiva pelädä!

SUSI: Ma tii jääst maja! Jäämaja om kerge ja illus, jäämaja lask valgust läbi! Lups-lups, jääkuubik! Lups-lups, jääkuubik! (*Libistab jääkuubikuid üksteise otsa*) Ei olõ siin muud vaiva kui kõrra hannaga lüvvä!

JUTUSTAJA: Ja maja´ saigi valmis. Tull´ talv kõva külmäga. Tsiga tõi väläst puid, pandsõ ahu küttü. Susi tekse samma muudu.

TSIGA: Pala, pala, tulõkõnõ, anna´ lämmint ahukõnõ! Oh ku hää, tarõ om kõrraga lämmint täüs!

SUSI: Pala, pala, tulõkõnõ, anna´ lämmint ahukõnõ! Noh, mis nali seo on? Tarõ äkki vett täüs! Kõik mu illus jäämaja sulas!

JUTUSTAJA: Ja sulaski soe jäämaja sootumas är´. Susi oll kangõ külmä käen lakõ taiva all. Läts naabrimehe ussõ taadõ.

SUSI: Kopp, kopp, notsukõnõ! Soekõnõ om ussõ takan, lasõ mul nõnna lämmistädä!

TSIGA: Ei või laska, kargat sisse, purõt mul kõrva´pääst är´!

SUSI: (*Tasakesi*) Om allõs Tsiga! (*Valjusti*) Ei ma karga ühti, notsukõnõ!

TSIGA: Noh, kui ainult nõnaots. Ma tõuka sõs usse praokilõ.

SUSI: Aitüma, notsukõnõ! Soekõsõl jala´ külmetäse, lasõ jalakõsõ kah lämmäle!

TSIGA: Ei ma lasõ, sa kargat sisse, süüt mul silmä´ pääst!

SUSI: (*Tasakesi*) Om allõs Tsiga! (*Valjusti*) Ei ma karga ühti, notsukõnõ!

TSIGA: Noh, ku ainult jalakõsõ! Ma tii sõs ussõ poolõst saadik vallalõ.

SUSI: Aitüma, notsukõnõ! Soekõsõl hand kah külmä käen, lasõ´ hand kah lämmäle!

TSIGA: Ei lasõ, sa kargat sisse, pistät mu tervenisti nahka!

SUSI: (*Tasakesi*) Igävene Tsiga! (*Valjusti)* Ei ma karga! Es karga nõnaotsaga, es karga jalakõisiga, ei ma karga hannaga kah mitte!

TSIGA: Olgu sõs pääle! Ma tõuka ussõ peräni vallalõ. A kae´, et sa mul tarrõ ei karga!

SUSI: Mis mul inämp karata, vana Tsiga, ma olõgi tarõn.

TSIGA: (*Ehmatab ära*) Appikõnõ! Susi majan! (*Jookseb minema*)

SUSI: (*Naerab*) Hähhähhää! Kivimaja käen, ainult praad pandsõ plehku.

JUTUSTAJA: Tsiga juusksõ murrõga abimiist otsma. Abimiis opas:

ABIMIIS: Sa võta´ aia veerest toigas. Mine kodu, käü´ kolm kõrda ümbre maja, pessä toikaga vasta majanukki ja esi´ röögi´ jälle helüga: “Kui murdsõ tõsõ´ soe´, murra ka seo soe!”

JUTUSTAJA: Tsiga võtsõ abimehe nõu kuulda´ ja tegi nigu opatu.

TSIGA: (*Märatseb ümber maja*) Ruik-ruik! Röhh-röhh! Kui murdsõ tõsõ´ soe´, murra ka seo soe! Röhh-röhh, röhh-röhh, ru-iik!

SUSI: (*Tõmbab end kohkunult kössi*) Kae´ Tsika! Om himdäle kümme mõtskulti appi kutsnu! Ega na ei saa jo hääst nal´ast mõhkugi arvu! Niuks-niuks! Paremp tõmba hanna jalgu vaihõlõ ja tii sääre´! (*Jookseb minema*) Niuks-niuks-niuks!

TSIGA: (*Imestab isegi, kui hästi tal hundi ehmatamine välja tuli*) Ossa tsiga, ossa tsiga, küll ma´ olõ kangõ miis, võsavillem lidusi hirmuga võssa tagasi! Ruik-ruik-ruik! No olõ ma allõs äge Tsiga! Ja ku kindel maja mul on! Röhh-röhh! Pöhh-pöhh!